
R E F E R A T   D E  A P R O B A R E
privind  însușirea documentelor necesare demarării procedurii de licitație deschisă pentru Zona de colectare 1 Brad + 2 Hațeg + 3 Centru, mandatarea Asociației de Dezvoltare Intercomunitară ”Sistemul Integrat de Gestionare a Deșeurilor
 Județul Hunedoara” să organizeze procedura de achiziție, precum și a Președintelui Asociației să semneze contractul de delegare


		Prin adresa nr. 400/03.03.2023, înregistrată la Primăria Municipiului Brad sub nr. 16728/06.02.2023 și respectiv adresa nr. 401/03.02.2023 Asociația de Dezvoltare Intercomunitară ,,SISTEMULUI INTEGRAT DE GESTIONARE A DEȘEURILOR JUDEȚUL HUNEDOARA”, a solicitat punerea în transparență, în perioada cea mai scurtă din punct de vedere a legislației, și  supunerea la vot a documentelor necesare demarării de licitație deschisă pentru Zona de colectare 1 Brad + 2 Hațeg + 3 Centru, mandatarea Asociației de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” să organizeze procedura de achiziție, precum și a Președintelui Asociației să semneze contractul de delegare.
		Aceste documente sunt:
· Planul Tarifar - Analiza pragului de suportabilitate al tarifelor (actualizare noiembrie 2022) ;
· Studiul de oportunitate pentru delegarea activităților serviciului de salubrizare în cadrul SMID Județul Hunedoara și anexele;
· Strategia de contractare privind atribuirea contractului de achiziție publică Delegarea gestiunii serviciului de salubrizare în zona de colectare 1 Brad + 2 Hațeg + 3 Centru, prin procedura de ’’LICITAȚIE DESCHISĂ’’;
· Regulamentul Serviciului de salubrizare privind deșeurile menajere și similare din Județului Hunedoara;
· Documentația de atribuire care cuprinde:
· Instrucțiunile pentru ofertanți (Fișa de date a achiziției);
· Caietul de sarcini și anexele la acesta (Anexa1-       Regulamentul Serviciului de salubrizare privind deșeurile menajere și similar din Județului Hunedoara, Anexa 2 – Indicatori de performanță, Anexa 3 – Reguli generale, Anexa 4 – Date privind contractul și Anexa 5 – Zone greu accesibile;
· Proiectul Contractului de delegare;
· Formulare.
Planul Tarifar are în atenție pragul de suportabilitate al populației pentru perioada 2022 – 2026 pentru Județul Hunedoara. Actualizarea Planului tarifar pentru proiectele SMID aflate în operare presupune atât actualizarea tarifelor maximale suportabile pentru beneficiarii casnici cât și atât actualizarea tarifelor maximale suportabile pentru beneficiarii non-casnici.
[bookmark: _Toc72403180][bookmark: _Toc108183093]             Studiul de oportunitate descrie detaliat activitățile de colectare și transport, transfer, sortare, tartare și depozitare a deșeurilor menajere, Obiectivele şi ţintele privind gestionarea deșeurilor stabilite pentru Judeţul Hunedoara, categoriile de deșeuri  ce fac obiectul contractului de delegare care urmează să se colecteze separat și modalitatea de colectare a acestora, aspecte referitoare la monitorizarea impactului asupra mediului pe care îl au activităţile desfăşurate, opțiunile contractuale și instituționale, calculul redevenței, o descriere a indicatorilor de performanță care trebuie monitorizați precum și stabilirea valorii și duratei contractului.
În cuprinsul Strategiei de contractare  se regăsesc datele de identificare ale autorității contractante, obiectul, durata și descrierea succintă a contractului, descrierea modalității de atribuire, alegerea criteriilor de calificare și selecție, alegerea criteriului de atribuire, modalitatea de implementare a contractului, precum și modul de prezentare al ofertei.
Instrucțiunile pentru ofertanți conţin informaţiile generale referitoare la aplicarea procedurii pentru atribuirea contractului de achiziţie publică și, sunt destinate operatorilor economici interesaţi să participe, în calitate de ofertant, la procedura de licitație deschisă în vederea atribuirii contractului de delegare.
Caietul de sarcini și anexele la acesta reprezintă documentele care stau la baza întocmirii ofertei tehnice și ofertei financiare cu care orice operator economic poate participa la procedura de achiziție.
Proiectul de contract stabilește clauzele pe care, de comun acord, Delegatarul și Delegatul, ca părți semnatare, se obligă să le respecte.
Formularele reprezintă documentele ce urmează a fi completate de fiecare operator economic participant la procedură, în vederea verificării și analizării de către comisia de evaluare desemnată în acest sens.
În contextul celor de mai sus, am inițiat prezentul proiect de hotărâre prin care am propus însușirea documentelor necesare demarării procedurii de licitație deschisă pentru Zona de colectare 1 Brad + 2 Hațeg + 3 Centru, mandatarea Asociației de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” să organizeze procedura de achiziție, precum și a Președintelui Asociației să semneze contractul de delegare și îl spun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile Ordonanței de Urgență nr. 92/2021 privind regimul deșeurilor, cu modificările și completările ulterioare, ale Ordonanței de Urgență  nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutului A.D.I.S.I.G.D. HUNEDOARA, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului nr. 855/2008 pentru aprobarea actului constitutiv - cadru și a statutului - cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale Legii nr. 98/2016 privind achizițiile publice, cu modificările si completările ulterioare, ale Documentului de poziție privind modul de implementare a proiectului ”Sistem integrat de management al deșeurilor în județul Hunedoara”, ale art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată, precum și ale Legii nr. 52/2003 privind transparenţa decizională în administraţia publică.

